text: ڈاکٹر جتیندر سنگھ نے کہا کہ آج کل جس طرح سے پلاسٹک کا استعمال ہورہا ہے، اس کے پیش نظر اس سال کا موضوع ’’پلاسٹک آلودگی کو شکست دیں‘‘ بہت اہم ہے۔ انہوں نے کہا کہ لوگوں کو پلاسٹک کے استعمال سے سمندروں، انسانی صحت اور ماحولیات پر پڑنے والے اس کے خراب اثرات کے بارے میں بتائے جانے کی ضرورت ہے۔ انہوں نے کہا کہ پلاسٹک آلودگی کو تبھی شکست دی جاسکتی ہے جب اس کے بارے میں عوامی سطح پر بیداری پیدا کی جائے۔